# ลีโอนาร์โด ดิแคพรีโอ

| ลีโอนาร์โด ดิแคพรีโอ |
| --- |
| ดิแคพรีโอ ใน ค.ศ. 2015 |
| เกิด | ลีโอนาร์โด วิลเฮล์ม ดิแคพรีโอ  (1974-11-11) 11 พฤศจิกายน ค.ศ. 1974 ลอสแอนเจลิส รัฐแคลิฟอร์เนีย สหรัฐ |
| อาชีพ | * นักแสดง
* ผู้อำนวยการสร้างภาพยนตร์
 |
| ปีปฏิบัติงาน | ค.ศ. 1989–ปัจจุบัน |
| องค์การ | * Appian Way Productions
* ลีโอนาร์โดดิแคพรีโอฟาวน์เดชัน
 |
| ตำแหน่ง | United Nations Messenger of Peace (designated 2014) |
| คู่รัก | * จิเซล บุนเชน (2000–2005)
* บาร์ ราฟาเอลลี (2005–2011)
* คามิลา มอร์โรน (2017–2022)
 |
| บุพการี | * จอร์จ ดิแคพรีโอ (บิดา)
 |
| เว็บไซต์ | * leonardodicaprio.org
 |

**ลีโอนาร์โด วิลเฮล์ม ดิแคพรีโอ** (อังกฤษ: *Leonardo Wilhelm DiCaprio*; เกิด 11 พฤศจิกายน ค.ศ. 1974) เป็นนักแสดงชาวอเมริกัน ผู้ชนะรางวัลลูกโลกทองคำ สาขานักแสดงนำชายยอดเยี่ยม ประเภทภาพยนตร์ดรามา และได้รับการเสนอชื่อเข้าชิงรางวัลแบฟตา ค.ศ. 2014 ดิแคพรีโอยังได้รับการยกย่องให้เป็นนักแสดงแห่งปีที่งานเทศกาลฮอลลีวูดฟิล์ม และใน ค.ศ. 2016 เขากวาดรางวัลด้านการแสดงในสาขานักแสดงนำชายยอดเยี่ยมจากภาพยนตร์เรื่อง *ต้องรอด* หลายสถาบันรวมถึงรางวัลออสการ์, รางวัลแบฟตา และรางวัลลูกโลกทองคำอีกด้วย

## ประวัติ

พ.ศ. 2533 หลังจากที่เขาเข้าเรียนเกี่ยวกับภาพยนตร์ *Mickey's Safety Club* ก็เป็นโอกาสให้เขาได้เล่นละครชุดทางโทรทัศน์ ในบทจอช (Josh) กับเรื่อง *กลิ้ง..งับ…งับ 3* ใน พ.ศ. 2534 และเขาได้บทประจำในซิตคอมเรื่อง *Growing Pains* บทแจ้งเกิดในภาพยนตร์ของเขาคือเมื่อผู้กำกับการแสดง ไมเคิล เคตัน-โจนส์ คัดเลือกเขาให้รับบทยอดนิยมเป็นโทเบียส วุล์ฟ ในภาพยนตร์ดัดแปลงอัตชีวประวัติของวุล์ฟเรื่อง *ขอเพียงใครซักคนที่เข้าใจ* แสดงร่วมกับ โรเบิร์ต เดอ นีโร และเอลเลน บาร์กกิน

ต่อมาดิแคพรีโอได้แสดงร่วมกับจอห์นนี เดปป์ ใน พ.ศ. 2536 เรื่อง *รักแท้เลือกไม่ได้* ได้รับการเสนอชื่อชิงรางวัลออสการ์และลูกโลกทองคำเป็นครั้งแรกจากผลงานในบทชายหนุ่มพิการทางปัญญา นอกเหนือจากนั้นเขาได้รับรางวัล National Board of Review Award ด้าน Best Supporting Actor และรางวัล Los Angeles Film Critics Association’s New Generation Award

ใน พ.ศ. 2538 เขาได้รับบทในหนังตะวันตกเรื่อง *เพลิงเจ็บกระหน่ำแหลก* แสดงกับชารอน สโตน และจีน แฮกแมน กำกับโดยแซม ไรมีและรับบทเป็น จิม คาร์โรล คนติดยาในภาพยนตร์เรื่อง *ขอเป็นคนดีไม่มีต่อรอง* และต่อมาได้รับบทเป็นอาร์ตูร์ แร็งโบ กวีที่มีปัญหาทางเพศในหนังของแอกนีซกา ฮอลแลนด์ เรื่อง *รักนี้โลกห้ามยาก*

พ.ศ. 2539 ในปีถัดมา ดิแคพรีโอแสดงในภาพยนตร์เรื่อง *โรมิโอ + จูเลียต* ของแบซ เลอร์แมนน์ ส่งผลทำให้เขาได้รับรางวัล Best Actor Award ที่ Berlin International Film Festival ในปีเดียวกันเขาร่วมทีมดารากับเมอรีล สตรีป ไดแอน คีตัน และโรเบิร์ต เดอ นีโร ในภาพยนตร์เรื่อง *เชื่อมใจสายใยรัก* ที่ได้รับการเสนอชื่อเข้าชิงรางวัล SAG Award สาขา Best Ensemble Cast

ใน พ.ศ. 2540 ดิแคพรีโอได้แสดงในภาพยนตร์เรื่อง *ไททานิก* ซึ่งทำให้เขาได้รับการเสนอชื่อเข้าชิงรางวัลลูกโลกทองคำ สำหรับภาพยนตร์เรื่องไททานิกได้รับรางวัลออสการ์ 11 รางวัล รวมทั้ง Best Picture และยังคงเป็นภาพยนตร์ที่ทำรายได้อันดับ 2 ของโลกรองจากเรื่อง อวตารอีกด้วย ต่อมาเขาแสดงสองบทบาทในเรื่อง *คนหน้าเหล็กผู้พลิกแผ่นดิน* และหลังจากนั้นได้แสดงในเรื่อง *เดอะบีช* ที่มีบางฉากถ่ายทำในประเทศไทย และต่อมาในภาพยนตร์ของวูดดี อัลเลน เรื่อง *Celebrity*

ในภาพยนตร์เรื่อง เรื่อง *จับให้ได้ถ้านายแน่จริง* ใน พ.ศ. 2545 กำกับการแสดงโดยสตีเวน สปิลเบิร์ก ดิแคพรีโอได้รับการเสนอชื่อเข้าชิงรางวัลลูกโลกทองคำเป็นครั้งที่ 3 สำหรับบทบาทแฟรงค์ อบาเนล และต่อมาในปีเดียวกัน เขาได้แสดงในภาพยนตร์ดรามาเรื่อง *Gangs of New York* เป็นการร่วมงานครั้งแรกของเขากับมาร์ติน สกอร์เซซี ผู้กำกับการแสดง

## ผลงานการแสดง

### ภาพยนตร์

| ปี | ภาพยนตร์ | บทบาท | หมายเหตุ |
| --- | --- | --- | --- |
| 1992 | *กลิ้ง..งับ…งับ 3* | จอช |  |
| 1993 | *พอยซั่น ไอวี่ อิ่มอันตรายไปทั้งตัว* | กาย |  |
| 2536 | *ขอเพียงใครซักคนที่เข้าใจ* | โทเบียส "โทบี้" วูล์ฟฟ์ |  |
| *รักแท้เลือกไม่ได้* | อาร์นี่ เกรป |  |
| 1994 | *เดอะฟุตซูดติ้งปาร์ตี้* |  |  |
| 1995 | *เพลิงเจ็บกระหน่ำแหลก* | ฟีเฮโรด "เดอะคิด" |  |
| *ขอเป็นคนดีไม่มีต่อรอง* | จิม แคร์โรลล์ |  |
| *รักนี้โลกห้ามยาก* | อาเธอร์ ริมโบด์ |  |
| 1996 | *โรมิโอ + จูเลียต* | โรมิโอ มอนทาคิว | ดัดแปลงจากนวนิยายชื่อเดียวกันของวิลเลียม เชกสเปียร์ |
| *เชื่อมใจสายใยรัก* | แฮงค์ |  |
| 1997 | *ไททานิค* | แจ็ก ดอว์สัน |  |
| 1998 | *คนหน้าเหล็กผู้พลิกแผ่นดิน* | กษัตริย์ หลุยส์ที่ 14/ฟิลิปป์ |  |
| *เซเลบริตี้* | แบรนดอน ดาร์โรว์ |  |
| 2000 | *เดอะ บีช* | ริชาร์ด |  |
| 2001 | *ดอน พลัม* | เดเร็ก | ถ่ายทำในปี 1995 |
| 2002 | *จับให้ได้ ถ้านายแน่จริง* | แฟรงก์ แอเบ็กเนล |  |
| *จอมคนเมืองอหังการ์* | อัมสเตอร์ดัม วัลลอน |  |
| 2003 | *บิน รัก บันลือโลก* | ฮาวเวิร์ด ฮิวจ์ส |  |
| 2004 | *เทพบุตรเพชรสีเลือด* | แดนนี่ อาร์เชอร์ |  |
| *ภารกิจโหด แฝงตัวโค่นเจ้าพ่อ* | วิลเลียม "บิลลี่" คอสติแกน จูเนียร์ |  |
| 2007 | *ตีแสกปมโลกวิกฤติ* | ผู้บรรยาย/ผู้ผลิต |  |
| 2008 | *แผนบงการยอดจารชนสะท้านโลก* | โรเจอร์ เฟอร์ริส |  |
| *ถนนแห่งฝัน สองเรานิรันดร์* | แฟรงค์ วีลเลอร์ |  |
| 2010 | *เกาะนรกซ่อนทมิฬ* | เอดเวิร์ด "เท็ดดี" แดเนียล |  |
| *จิตพิฆาตโลก* | ดอม คอบบ์ |  |
| 2011 | *จอมอหังการ์ เอฟบีไอ* | เจ. เอ็ดการ์ ฮูเวอร์ |  |
| 2012 | *โคตรคนแดนเถื่อน* | คาลวิน เจ. แคนดี |  |
| 2013 | *เดอะ เกรท แกตสบี้ รักเธอสุดที่รัก* | เจย์ แกตสบี้ |  |
| *คนจะรวย ช่วยไม่ได้* | จอร์แดน เบลฟอร์ท |  |
| 2015 | *ต้องรอด* | ฮิวจ์ กลาส | ภาพยนตร์เรื่องแรกของดิแคพรีโอ ที่ได้รับรางวัลออสการ์ สาขานักแสดงนำชายยอดเยี่ยม |
| 2019 | *กาลครั้งหนึ่ง...ในฮอลลีวู้ด* | ริค ดาลตัน |  |
| 2023 | *คลิเลอร์สออฟเดอะฟลาวเวอร์มูน* | โมลลี เบิร์คฮาร์ต | ดัดแปลงจากหนังสือนวนิยายชื่อเดียวกันในปี 2017 ของเดวิด แกรนน์ |
| 2025 | *หนึ่งศึกครั้งแล้วครั้งเล่า* | "เก็ตโต" แพท คาลฮูน / บ็อบ เฟอร์กูสัน |  |

## แหล่งข้อมูลอื่น

* ลีโอนาร์โด ดิแคพรีโอ ที่อินเทอร์เน็ตมูวีเดตาเบส